khistorydata/jeongjo-sjw-relations huggingface dataset:
정조 14년
庚戌二月十一日寅時上御水原府得中亭親臨文武科別試試取果川縣宿所入侍時都承旨徐邁修左承旨李祖承右承旨李益運右副承旨尹行任同副承旨金履翼記事官徐有聞假注書鄭文始記注官趙慶遠金鳳顯檢校提學吳載純檢校直提學鄭民始二直提學金載瓚檢校直閣徐鼎修鄭東俊李晩秀待敎金祖淳以次侍立上具戎服御座行任跪告小開門訖上曰儒生皆已來會云耶行任曰齊會云矣上曰畿伯及地方官分坐場外許入諸生俾無蹂躝之弊事分付可也引儀唱侍臣行禮就位行四拜禮訖以次還復位文所試官左議政蔡濟恭行司直徐有隣行副司直吳載純吏曹判書洪良浩行副司直徐鼎修鄭東俊李晩秀應敎鄭萬始左通禮許晪待敎金祖淳武所試官判中樞府事徐命善兵曹判書李𡊠行副司直徐有大同知中樞府事柳孝源宣傳官金益彬行副護軍趙㠎宣傳官申義顯等行四拜禮訖以次分東西進伏濟恭命善曰連日勞動之餘聖體若何上曰一樣矣地方官趙心泰進呈儒生入門單子益運讀奏訖命書股肱郡賦題仍命懸題敎命善曰武科亦卽開場引儀唱擧人以下行四拜禮訖行任跪告射員呼名又跪告矢數執鼓射員發射訖應試人以次發矢少頃濟恭等持試券進前合考濟恭曰今此文科取幾人乎命書傳敎曰今番水原庭試文科水原取三人果川廣州各所一人合取五人又命書榻敎曰新恩政事當日爲之濟恭編次試券以次拆榜取李德升等五人以次唱名訖濟恭曰今此別試時除非三式年入籍居生者無得赴擧事曾有成命而卽聞畿伯言今此五人中三人俱以無籍冒赴云科場事禮何等嚴重朝家定式何等申明而諸生敢生希覬之心欲售僥倖之計此路一開後弊難防三人竝爲拔去邊遠充軍以爲信朝令祛紛竸之地宜矣上曰此科異於他科旣已唱名旋又拔去豈非難處乎雖云無籍若是築室居生則宜有闊狹之道卿等以爲如何命善曰旣有準三式許赴之命則儒生之冒赴者合置當律豈可闊狹乎濟恭曰年前南漢別試時尹永儀猶有一式年戶籍而亦旣拔去則今不可異同矣上曰卿等之言雖如此此科與南漢科有異諸宰之意亦以爲如何民始等齊奏曰朝令不可不信今若弛張則弊將無窮聖意雖出慰悅決難寬恕矣上敎有防曰營邑帳籍更爲詳閱好矣有防曰多般考閱果無所載渠輩亦云無籍冒赴云且所謂擯空有司者倡言於場內多士之中互相喧聒物情如此恐難仍置矣大司諫洪文泳進前曰科場法意何等至嚴而今此入格中三人初不入籍肆然冒赴萬萬駭然其在嚴科規杜後弊之道不可置而不論請辛德羽金星運趙萬元竝拔去原榜依法充軍上曰拔去可也出擧條上敎辛德羽三人等曰爾等無籍而冒赴諸臣據法爭之且聞多士中物情紛紜云故不得不拔去而矜憐極矣須各努力以圖後科可也仍命濟恭更考合考軸上曰更考拆榜先考籍後唱名俾無如前拔去之弊好矣更考拆榜考籍唱名呼新來訖上曰李運行家屢世移葬雖出於不得已慮或有害每切耿耿竝仕未久又復登第可謂寅葬卯發爲之可嘉仍命運行進前敎曰汝家移葬後予未嘗安心矣汝能參榜於是科事若不偶何等奇幸仍敎濟恭等曰初榜有故再考而得運行豈非天耶且光敎之李得參此榜此亦理也濟恭等曰運行五十窮儒今番移葬後始得初仕又登科甲移葬之地可謂吉地矣命放榜文武科諸人以次就位行四拜禮訖命賜花牌宣醞仍命除後四拜引儀唱致詞濟恭等率百官陳賀訖引儀引文武新恩及百官出通禮告禮畢上曰日勢尙早今當進詣果川宿所明當還宮以此知悉可也命書傳敎曰今番園所植木六邑優劣姑難知之欲待來年幸行有所勸懲令畿伯知悉來年展拜行巡山時提稟其中果川最劣以其宿所地方事力有所不逮姑且分揀本府之用外村民力雇價亦太少此亦未妥欲爲更觀前頭以此意下諭勤慢勸懲雖在守宰至於校吏事役勞苦宜先施賞令各該地方米布間分給後錄狀聞事一體下諭又命書傳敎曰近以傳聞推之園屬已爲弊端而雖以昨日留宿時觀之首守僕橫竹於紅箭門外至近之地不知園官又不知本官如許頑民不可不嚴懲今姑參酌此後園官知悉各別束濕又或不循彀率園官難免其責又以守護軍言之昨日摘奸時毆打邑吏云寧有如許民習地方官朝家亦所禮待古有肅拜單子還給之例如渠軍伍乎毆打邑吏守護軍令地方官査出捉來嚴治後狀聞此後無論守僕守護軍一或不恭於地方官作弊於邑屬地方官捉來嚴治使卽狀聞園所近處田畓耕作之際及居民等處若有一毫作弊亦令地方官隨現捉來重治以此意令地方官知悉此後摘奸若有現發則不能檢飭之園官姑無論朝令之下掩置之地方官安得辭其責乎一體知悉又命書傳敎曰今幸周覽本府新治官廨雖成規模民家未就頭緖其中所謂若爾造舍者非窨非卡則似蝎殼似蠏匡以今所料屋閭之櫛比街巷之繁庶儼然爲畿輔大都會固難期以時月若不別講另究其興勸萃集之方予豈可便心而弛思乎還駕之日駐轎召問父老民之蚩蚩不知所對新治之勝於舊邑惟在朝家措劃廟堂之臣十分商確賓對時敷奏大抵欲募入則宜先制産欲制産則宜其心樂其生太上經界其次懋遷反覆思惟無出於二者園所局內外新屬土地地價過於樽節民情不無抑鬱云此則地方官別般査出優加拮据而稍待完聚定居又使力作之外更售手販之益則將有此屋改觀之效進住宿次餘意憧憧玆又呼燭申諭地方官祗受後聚會父老一一曉告小民易爲力如右則民可安頓大民受廛之願非可指的而汨勤地方官依筵敎亦卽傳之以副予爲本府士民綣綣懃懃之苦心至意事下諭于本道監司水原府使上還御壯南軒少頃敎行任頒軍令訖上具戎服乘駕進發至五里許駐駕敎行任曰本府父老欲問疾苦而未果禮房承旨姑以代房隨駕於衛內爾則落後與地方官眼同招致父老審問疾苦以來可也仍進詣果川御縣衙上曰地方官入侍有聞承命出傳與果川縣監李命杰偕入進伏上曰有何邑弊乎命杰曰本邑民戶只是三千三百七十戶而除班戶及諸般雜頉則應役之戶不過爲一千七八百戶通計良軍額則爲二千七十七名矣以此民戶較彼軍丁太不相當之中守摠兩營及巡營保人厥數甚多軍額實無塡充之道隣族每有難支之患蓋其保人之役比元軍稍歇而近京之民不難於投托故也案付軍額緣此無以充數三營保人一竝移定於有裕邑則庶可除難支之弊而此與移送元軍有異故敢此仰達矣上曰令廟堂稟處可也出擧條命杰曰本縣處於三南初站罪人往來實爲頻數而所騎馬匹及護送軍人他無出處不得不責之民戶而通計一年所費不啻屢百兩如得還米一千石耗條付之本縣俾得責應之資則可除民弊故敢此仰達矣上曰令道伯稟處可也出擧條命杰曰尙衣院奴婢爲十三口而若有物故則本院輒靳頉下故不得不侵徵隣族者爲三名而此係民隱敢此仰達矣上曰特爲蕩減可也出擧條命書傳敎曰水原邑內儒生試取時賦三中一幼學沈綏鎭八子百選一件大壯紙一卷之次三中二幼學洪天浩正音通釋一件壯紙一卷三下幼學朴周陽李尙眞尹聲烈尹培彦李基述金星栦草三下幼學曺允榮各正音通釋一件草壯紙一卷次上幼學鄭塾安塾辛德羽尹海東金星運各壯紙二卷筆二枝墨一笏賜給又命書傳敎曰水原邑內武士別試射時壯勇軍金載鍾柳葉箭四中五分筒箇一部哨官出身李得弘別騎士閑良朴輔慶柳葉箭三中四分各弓矢一部馬兵閑良尹殷九柳葉箭邊三中弓箭一部敎鍊官嘉善崔致驥柳葉箭貫一中邊一中弓一張賜給仍命權退諸臣以次退出
정조 14년
行都承旨金憙坐行左承旨李得臣未肅拜右承旨李祖承坐直左副承旨趙衍德坐右副承旨申耆坐直同副承旨金履翼坐注書徐有聞仕一員未差假注書鄭文始仕直事變假注書柳師模仕
정조 14년
傳于申耆曰今番幸行無論重罪輕罪記過竝蕩滌
정조 14년
傳于申耆曰刑曹判書許遞前望單子入之待下批牌招察任
정조 14년
以十六日儒生殿講取稟傳于李祖承曰春到記後更稟
정조 14년
以長興府使望筒傳于李祖承曰近日堂下武弁之積滯可悶初欲改望而未果今日肅單徑先例答當該司謁推考原望筒勿施具純仍任前職待他窠差送本邑自是難治各別擇差下送
정조 14년
司僕僉正宋持敬拿處傳旨傳于申耆曰分揀
정조 14년
承旨前望單子入之金憙李得臣趙衍德落點
정조 14년
以左承旨李得臣牌不進推考傳旨傳于金憙曰更爲牌招申飭行公
정조 14년
注書徐有聞病代以李運行爲假注書假注書鄭文始改差代李瑞朝爲假注書事變假注書柳師模改差代吳聖根爲假注書
정조 14년
申耆以司僕寺一二提調意啓曰依下敎內寺馬籍色書吏朴載儉牽馬陪南貴蕃各木七疋各別施賞之意敢啓傳曰知道
정조 14년
申耆以兵曹言啓曰每當陵幸回鑾後隨駕軍兵犒饋例爲稟定擧行而今番顯隆園行幸時定例旣無磨練且異於春秋幸行後元定之例犒饋一款置之何如傳曰春秋一次外雖無擧行之例百餘里程途五六日往返每見校卒之騎者憊步者疲若己之憊若己之疲而行路宿站一風一雨無非爲渠輩關心及其穩旋之後竝與乾犒饋而不爲則何以表爲渠輩多幸之意乎然本園幸行凡事務從節略此豈惜費而然乎此後每歲春秋若園幸居先則乾犒饋先爲依例分給但勿疊授於後幸若未經前幸者不必拘此依此定式今番乾犒饋卽爲依例分給事分付可也
정조 14년
申耆以訓鍊都監言啓曰依下敎隨駕將校軍兵等處自初八日至十一日合四次設粥分饋之意敢啓傳曰知道
정조 14년
申耆以御營廳言啓曰依下敎駕前別抄及隨駕將校軍兵等處自初八日至十一日合四次設粥分饋之意敢啓傳曰知道
정조 14년
以西部幼學金濟運上言傳于申耆曰獨漏可訝相考草記
정조 14년
以木川幼學曺光福上言傳于申耆曰特爲加資今日內成給敎旨使近百歲老人莫懷向隅之歎以此判付其矣處謄給以示軫念老人之意
정조 14년
以龍仁幼學魚錫錄上言傳于申耆曰加資獨漏相考果如所訴今日內口傳下批
정조 14년
以忠州幼學朴炡上言傳于申耆曰依例加資今日口傳下批
정조 14년
咸平幼學李鳳緖上言傳于申耆曰獨漏責在該曹其時當該堂上推考今日內口傳下批
정조 14년
以咸平幼學申光涉上言傳于申耆曰觀此其矣所訴非但此一人他道他邑之如此可以反隅申光涉祖年百歲人今日內口傳特付實職成給敎旨使渠卽日下鄕歸傳老人此後諸道歲首例資狀聞時年過百歲未經實職者依新定式一一區別狀聞仍於歲首老職下批時同爲擧行事令兩銓知悉仍以此意令兩銓行會諸道
정조 14년
以北部閑良金尙一上言傳于申耆曰招見給米
정조 14년
以宗廟守僕朴昌彦等上言傳于申耆曰從速決處
정조 14년
以西部司果鄭光宅上言傳于申耆曰故鍼醫鄭亨道之功豈可忘乎月前筵中問其子孫有無皆曰不知今此上言或因筵敎之得聞而然是隱喩令內局詳問草記
정조 14년
以靑陽幼學李在謙上言傳于申耆曰異於常賤之干恩招見後詳問事蹟草記
정조 14년
以南部司譯院生徒朴重光上言傳于申耆曰令該監査實草記
정조 14년
以江陵僧徒等上言傳于申耆曰內司公文何等昭然則本府之至今侵徵萬萬可駭卽令該曹嚴飭本道俾無如前因循之弊後復若此自本曹該守令草記論勘
정조 14년
以昆陽驛吏朴錫道等上言傳于申耆曰從長稟處
정조 14년
以金川幼學邵弼永等上言傳于申耆曰從長決處
정조 14년
以兎山閑良朴昌弘上言傳于申耆曰商量稟處
정조 14년
以狗皮契貢人尹商咸等上言傳于申耆曰所訴果然水㺚皮之弊不可不釐正斯速從長決處
정조 14년
以文義驛吏梁驗福等上言傳于申耆曰從長決處
정조 14년
以江界幼學朴泰來上言傳于申耆曰論理稟處
정조 14년
以西部童蒙崔順大上言傳于申耆曰卽爲査實草記
정조 14년
以延安居民朴仁培等上言傳于申耆曰果如所訴宜卽釐弊往復該道令該道卽爲論理狀聞
정조 14년
以東部小木匠安盛表上言傳于申耆曰令內需司査實來告後稟處
정조 14년
以巨濟居民成坤上言傳于申耆曰詳考從長決給
정조 14년
以順天幼學趙顯燁上言傳于申耆曰論理稟處
정조 14년
以康翎居吳聖源上言傳于申耆曰論理稟處
정조 14년
以羅州幼學林旭遠等上言傳于申耆曰論理稟處
정조 14년
以咸悅漕卒權以濟等上言傳于申耆曰論理稟處
정조 14년
以寧越僧漢明上言傳于申耆曰論理稟處
정조 14년
以高山僧誡𡓫上言傳于申耆曰論理稟處
정조 14년
以長湍居民禹沈孫等上言傳于申耆曰論理草記稟處
정조 14년
以東部馬兵金重郁上言傳于申耆曰猥越則猥越渠父功勞宜念令訓將治其猥越之罪家舍從速區處決給
정조 14년
以松羅驛卒李震建等上言傳于申耆曰從長査處
정조 14년
以泰仁幼學趙坤上言傳于申耆曰從長査處
정조 14년
以密陽幼學朴鼎文上言傳于申耆曰誠如所訴大關民弊舊還捧納之際安知無此等奸弊乎近來舊還連爲蕩減遠不過十年內外則戊戌舊還之昨年督捧亦甚可訝査問該道使之詳査狀聞
정조 14년
以西部良女宋召史上言傳于申耆曰相考徒流案草記稟處
정조 14년
以淸州幼學高彦濟上言傳于申耆曰放送草記
정조 14년
以金浦童蒙權彭興上言傳于申耆曰卽爲放送事分付
정조 14년
以金浦閑良金仲寬上言傳于申耆曰卽爲放送事分付
정조 14년
以安岳私奴春才上言傳于申耆曰相考徒流案果如所訴放送後草記
정조 14년
以振威童蒙朴哲壽上言傳于申耆曰伊時事何足責編配已久情理切矜卽爲放送事分付該曹
정조 14년
以春川童蒙洪重烈上言傳于申耆曰令該曹取考徒流案草記稟處
정조 14년
以陽城船人許盛福上言傳于申耆曰放送如有同罪人一體放送事分付
정조 14년
以宜寧徒配罪人馬雲龍妻李召史上言傳于申耆曰放送事分付該曹
정조 14년
以機長幼學鄭錫範上言傳于申耆曰放送
정조 14년
以海州囚推罪人趙命得妻金召史上言傳于申耆曰査處
정조 14년
以三嘉幼學朴鳳齡上言傳于申耆曰放送
정조 14년
以金甲島定配罪人姜福鳳妻白召史上言傳于申耆曰放送事分付
정조 14년
以水原閑良趙善臣上言傳于申耆曰斯速決處俾無更訴之弊
정조 14년
以顯隆園守護軍姜大得等上言傳于申耆曰査處
정조 14년
以仁川閑良河龍壁上言傳于申耆曰斯速決放
정조 14년
以忠州幼學李箕炯上言傳于申耆曰永豐君卽英陵朝王子故忠臣朴彭年之女壻而永豐與彭年同時身死聞其塋域陵夷云旣聞之後豈可等閑看過卽令地方官別加修築待修築令道伯狀聞當遣官致祭此意下諭于該道伯令該曹知悉
정조 14년
以永興幼學金胤國上言傳于申耆曰論理狀聞
정조 14년
以永興幼學朴東彦上言傳于申耆曰論理狀聞
정조 14년
以義州幼學白光斗上言傳于申耆曰果如所訴豈可不斯速釐革乎令新道伯知悉以此成送有旨
정조 14년
以北道五衛將李允中上言傳于申耆曰所訴似然從便決處事知悉
정조 14년
以水原忠義權楹上言傳于申耆曰分付本府査實頉給
정조 14년
以咸興幼學金重呂上言傳于申耆曰咸興幼學金重呂上言與干恩有異可見邑中之公議陵官之只生進道薦差祭而不及於大王子孫者甚是欠事擇其文學行誼世系之著顯有名稱者定窠通擬實爲完好卿其更採物情指一狀聞事下諭于北伯
정조 14년
以麻田幼學王景恩上言傳于申耆曰從長決處
정조 14년
以果川幼學李顯圭上言傳于申耆曰令本官斯速修治形止使卽報來後狀聞
정조 14년
以坡州忠義奇彦邦上言傳于申耆曰査實決處
정조 14년
以通津族親衛李秋興上言傳于申耆曰相考法典査處
정조 14년
以咸興幼學李德訓上言傳于申耆曰不爲檢擬果何委折是隱喩與此上言成送有旨俾卽査實決處
정조 14년
以水原金周天等上言傳于申耆曰分付該府査實頉給
정조 14년
以水原幼學李憲默上言傳于申耆曰果如所訴獨漏可矜卽爲査實狀聞事知悉
정조 14년
以長湍忠義韓景大上言傳于申耆曰査實決處
정조 14년
以安山金守山上言傳于申耆曰果如所訴不無稱冤之端斯速査處
정조 14년
以豐德水軍金命福上言傳于申耆曰果如所訴査實頉給事分付本府
정조 14년
以水原幼學金鼎柱上言傳于申耆曰贈職官敎閪失之後元無更爲成給之例至於事蹟昭載史館以此判付令本府使踏印謄給以爲寶藏之地
정조 14년
以水原幼學金寬弼上言傳于申耆曰分付本府査實頉給
정조 14년
以水原朴聖燁上言傳于申耆曰分付本府査實頉給
정조 14년
以安州幼學金夢熊等上言傳于申耆曰果如所訴極爲可嘉詳考實蹟狀聞事與此上言成送有旨
정조 14년
以廣州朴漢弼上言傳于申耆曰令掖庭署査實來告後更稟
정조 14년
以西部良人朴昌祐上言傳于申耆曰令掖庭署査實來告後更稟
정조 14년
以全羅道朴泰奎等上言傳于申耆曰無論當否須卽捧入以待處分可也政院事極爲駭然卽爲取見捧入
정조 14년
李祖承啓曰今庚戌年京外守令邊將薦擧單子已爲啓下矣其中應薦不薦人令該曹察推何如傳曰允
정조 14년
以慶尙監司狀啓靑松府使到任事傳于申耆曰昨於招致本邑民人詳問弊瘼本邑民弊之最甚者一曰糶糴之弊二曰糶糴之弊分之爲弊裒益固非難事而捧之爲弊尤豈泛看前後筵席屢發此事年前亦有枚擧申飭之擧而伊後未聞釐弊昨日民人之說又如此若不別般矯弊是朝家欺小民以此廟堂知悉與曾經道伯守令人商確矯救之方明日草記稟處使分時捧時之積弊期於快祛嶺南一道還弊殆乎無邑不然云而先從筵席登聞之處隨聞努力則是亦得尺爲尺豈不有補於民事仍以行會該道令地方官聚會民人先卽曉諭雖於草記批下之後如有別般意見枚報道臣以爲狀聞之地事分付
정조 14년
庚戌二月十二日卯時上御果川縣衙還宮入侍時都承旨徐邁修左承旨李祖承右承旨李益運右副承旨尹行任同副承旨金履翼記事官徐有聞假注書鄭文始記注官趙慶遠金鳳顯檢校提學吳載純檢校直提學鄭民始二直提學金載瓚檢校直閣徐鼎修鄭東俊李晩秀待敎金祖淳以次隨駕上命書傳敎曰故相翼憲公鄭太和山地在近處還宮後遣承旨致祭仍命行任頒軍令訖上具戎服乘駕轎進發駕至浮橋所降轎御幕次少傾頃乘馬渡舟橋至關王廟降馬就神位前行再拜禮訖旋卽乘馬由興仁之門詣弘化門命出標信解嚴入弘化建陽門詣協陽門降馬乘輿還內諸臣以次退山
정조 14년
庚戌二月十二日未時上御重熙堂軍士房承旨入侍時右副承旨尹行任記事官徐有聞記注官金鳳顯記事官金祖淳以次進伏訖上曰都承旨右承旨右副承旨許遞前望單子入之待下批牌招察任出榻敎命讀公事書判付訖命退承史以次退出
정조 14년
庚戌二月十二日初更上御重熙堂坐直承旨入侍時右副承旨申耆假注書鄭文始記注官趙慶遠金鳳顯以次進伏訖上命書傳敎曰輦路入矚昌嬪墓遣判敦寧致祭祭文當製下又命書傳敎曰今聞靑海伯祠在水原地先朝溫幸特命致祭推入畫像下御題贊云其在追述之道豈可闕焉遣官致祭仍令本官修葺後使之狀聞又命書傳敎曰上京文武新恩下去時令畿營給糧資事分付又命書傳敎曰今日展禮時入直官邊將除授守僕等令該曹米布題給又命書傳敎曰過牛眠川聞有故判書靖平公成石磷墓在路傍令地方官待香祝下送致祭事分付又命書傳敎曰故忠臣贈判書李福男墓地在路傍豈可無表異之擧遣禮官特爲致祭因此又聞之故僉正車天輅墓在縣東云文章外且有殊勞年前搜訪遺集尙在閣中令內閣知悉斯速入印與李福男子孫令該曹訪問以啓適因憩馬問前林云是故忠穆公李尙山地亦遣官致祭又命書傳敎曰今榜文及第李運行卽光敎之李也八達主人其先世殊異之蹟姑勿論昨年因新治鄕校占基其家移世葬之地而渠能大闡於此科事若不偶聞年過五十例出六品云郞署明日政調用使之謝恩後下去武出身李性林卽府使運昌之子身手氣骨亦爲全榜之最初仕亦令明日政調用又命書傳敎曰政官待開門牌招開政又命書傳敎曰錦伯辭朝連値齋日當許久遲滯云宜念夫馬久留之弊勿拘數日內爲之事分付又命書榻敎曰未下直守令皆令明日辭朝又命書傳敎曰翌日問安隨駕諸臣旣令勿參藥院都提調許副提調亦爲許遞耆曰海西山郡歉荒最甚流民之接濟方急朝家之軫恤尤切而臣於谷山事竊有所憂悶者適因言端敢此仰達矣大抵賑政專靠還穀而本縣穀摠不過萬石常年糶糴尙云不足報營加分留庫絶少況玆告歉之歲除却還戶所授實無俵賑之資移粟之政不容少緩而本縣處在三道交會之地道內鄰邑雖有遂安新溪兩縣被災旣同還穀無多此外諸邑則道理隔遠轉輸無路料辦賑穀之道惟有關西水路而已關西一路雖値荒年常時穀簿或有餘裕他道移轉亦多已例此不可不及今講究以紓西民危急之憂矣上曰令廟堂稟處可也出擧條命退承史以次退出
정조 14년
行都承旨金憙坐左承旨李祖承坐右承旨趙衍德坐左副承旨權裕未肅拜右副承旨申耆坐直同副承旨金履翼坐直注書徐有聞病一員未差假注書李瑞朝仕李運行仕直事變假注書吳聖根仕
정조 14년
大殿王大妃殿惠慶宮中宮殿內閣政院玉堂朝廷二品以上六曹堂上宗親翌日問安答曰知道
정조 14년
藥房副提調金憙啓曰園寢展禮聖慕克伸淸蹕穩旋下情增忭伏未審屢日動駕之際聖體調攝若何寢睡水剌之節何如膈間往來之候亦何如勞動旣多不瑕有損臣率諸御醫趁早入診詳察聖候爲宜王大妃殿氣候何如惠慶宮氣候何如臣不勝區區憂慮敢來問安竝此仰稟答曰知道慈殿慈宮氣候一樣卿等不必入侍矣王大妃殿惠慶宮中宮殿藥房口傳翌日問安答曰知道
정조 14년
申耆啓曰禁衛營將官來言今日本營軍兵日次私習云矣敢啓傳曰後日次爲之
정조 14년
申耆啓曰御營廳將官來言今日本廳軍兵日次私習云矣敢啓傳曰後日次爲之
정조 14년
金憙啓曰左承旨李得臣今日不爲仕進卽爲牌招何如傳曰允
정조 14년
以左承旨李得臣牌不進推考傳旨傳于金熹曰昨日屢違已過矣今於承批之後又復違牌亦甚駭然熙川郡守除授當日辭朝
정조 14년
傳于金憙曰軍士房承旨入侍
정조 14년
以忠州幼學李箕烱上言傳于金履翼曰永豐君卽英陵朝王子故忠臣朴彭年之女壻而永豐與彭年同時身死聞其塋域陵夷云旣聞之後豈可等閑看過卽令地方官別加修築待修築仍令道伯狀聞當遣官致祭此意下諭于該道伯令該曹知悉
정조 14년
咸平幼學申光涉上言判付內觀此其矣所訴非但此一人他道他邑之如此可以反隅申光涉祖年百歲人今日內口傳特付實職成給敎旨使渠卽日下鄕歸侍老人此後諸道歲首例資狀聞時年過百歲未經實職者依新定式一一區別狀聞仍於歲首老職下批時同爲擧行事令兩銓知悉仍以此意令兩銓行會諸道
정조 14년
以咸平幼學李鳳緖上言傳于金履翼曰獨漏責在該曹其時當該堂上推考今日內口傳下批
정조 14년
吏曹前僉知李弘稷年八十六折衝今加嘉善前縣監魚史弼年八十通訓今加通政幼學金慶麟年九十七幼學朴重赫年九十已上今加通政已上特爲加資事承傳
정조 14년
金憙啓曰假注書李運行李瑞朝事變假注書吳聖根時無職名令該曹依例付軍職冠帶常仕何如傳曰允
정조 14년
傳于申耆曰左副承旨入侍
정조 14년
傳于申耆曰今番隨駕挾輦軍三明日訓將與亞將進詣北營試放邊一中以上別單書入龍虎營訓鍊都監京畿監營招搖旗軍駕前駕後旗手及御前大旗手亦爲試放旣皆騎馬與挾輦軍之步行有異邊二中以上別單書入都監別破陣如入衛內一體試放邊二中以上書入封書往來塘馬馬兵騎士令該營木一疋施賞
정조 14년
金履翼啓曰未下直守令辭朝事命下而樂安郡守李駿德熊川縣監白東遠光陽縣監張宅基興陽縣監申光輅諫院則旣已署經憲府則尙未署經未肅拜呈告憲府諸臺竝卽牌招以爲署經之地何如傳曰允
정조 14년
傳于金履翼曰未署經呈告臺諫竝許遞今日政差出
정조 14년
傳于金履翼曰兵曹郞廳朴崙壽改差今日政差代
정조 14년
傳于金履翼曰全羅水使有闕代今日政差出
정조 14년
趙衍德啓曰吏曹判書洪良浩參判閔鍾顯參議曺允大牌不進推考傳旨及罷職傳旨今方捧入而開政命下之後如是違牌事甚未安判書參判更卽牌招何如傳曰允
정조 14년
趙衍德啓曰吏曹判書洪良浩參判閔鍾顯再牌不進推考傳旨今方捧入而開政命下之後連事違召不卽擧行事甚未安所當更請牌招而係是一日三牌何以爲之敢稟傳曰更爲牌招
정조 14년
傳于趙衍德曰銓官推考政吏令攸司科治
정조 14년
傳于申耆曰太驟聞是親年限滿水使金益彬仍任前職今日政更爲差代待下批一兩日內辭朝
정조 14년
趙衍德以吏曹言啓曰前右議政金鍾秀敍用事命下矣當爲置處而領敦寧一窠他大臣今方見帶時無相當窠依例送西之意敢啓傳曰知道
정조 14년
有政吏批判書洪良浩牌不進參判閔鍾顯進參議未差同副承旨金履翼進啓曰判書洪良浩牌招不進參議未差小臣獨政未安何以爲之敢稟傳曰仍爲之以權裕爲承旨洪檍爲大司憲洪樂性爲內醫院都提調徐有隣爲提調李英胄爲軍資判官元永胄爲長興主簿宋銓爲執義李得休爲掌令洪聖淵爲大司諫李普天爲司諫金光岳爲獻納丁志元朴東浚爲正言李運行李瑞朝爲兵曹佐郞李晩祥爲健元陵令
정조 14년
兵批判書李𡊠進參判柳誼病參議金履正入直參知沈晉賢病右副承旨申耆進啓曰前右議政金鍾秀敍用送西事命下矣當爲隨品置處而領中樞一窠判中樞二窠他大臣今方見帶依例從座目加設判中樞下批之意敢啓傳曰知道以李性林爲宣傳官李源亨爲部將副司直鄭民始趙鼎鎭徐邁修李益運尹行任金熙采副司果韓興裕李仁達黃處中副司正李運行李瑞朝以上竝單付判府事單金鍾秀同知單尹晉錫前僉使洪受寬今加折衝宣傳官具紞金益彬仍任事承傳卞至健爲全羅右水使
정조 14년
以咸鏡監司狀啓中軍朴泂方在北關除朝辭赴任事傳于金憙曰除朝辭事回諭
정조 14년
兵曹口傳政事同知單申思亮
정조 14년
吳聖根有頉代以李履熙爲事變假注書
정조 14년
醫官李完伯書啓領議政金熤病症今朝更爲看審則外氣盡解而本症浮脹一樣無減膈滿喘促等症苦歇無常脈度之弦緊亦無動靜藥則更用前日所用復元湯而主家以爲病非時月內可差之病藥亦從前例用之藥而王人之久留病所萬萬惶悶私心不安如添一症屢勸罷歸縷縷言及而臣旣承不離之命姑爲仍留之意竝以詮次啓達答曰人蔘二兩更送爾則姑爲還來往來看病
정조 14년
金憙以吏曹言啓曰因承政院啓辭守令應薦不薦人令該曹察推事允下矣行副司直權噵尹蓍東宋載經李敬養鄭景淳趙尙鎭李堉李普溫宋濟魯敦寧都正趙鎭寬咸春君李昌運完川君李明奎完昌君李彦章行副司直李敬懋行副護軍李彦熙北兵使李文德尙州牧使吳在文仁同府使南有寬昌城府使申鴻周楚山府使李邦榮鐵山府使朴光遇江陵縣監洪檢俱爲應薦而不薦竝依定式推考警責何如傳曰允
정조 14년
申耆以兵曹言啓曰因承政院啓辭邊將應薦不薦人令該曹察推事允下矣行副司直權噵宋載經尹蓍東咸春君李昌運行副司直李敬養趙尙鎭李堉李普溫鄭景淳李敬懋行副護軍李晟李樸徐赫修具明遠金弘濟同知中樞府事辛錫箕慶尙左兵使李源昌城府事申鴻周楚山府使李邦榮淮陽府使韓晩裕淸州牧使李趾光尙州牧使吳在文豐德府使南履五長湍府使李運昌鐵山府使朴光遇俱爲應薦而不薦竝依定式推考警責何如傳曰允
정조 14년
申耆以兵曹言啓曰景福宮衛將金敬膺除授過限未上來依法改差何如傳曰允
정조 14년
申耆以訓鍊都監言啓曰依傳敎隨駕兼內吹三十名元內吹六名等處各木綿二疋考例施賞之意敢啓傳曰知道
정조 14년
申耆以賑恤廳言啓曰依下敎果川縣領付流民黃海道十三名平安道十九名原春道六名合三十八名壯每名米三斗弱每名米二斗式分給帖文依例成給後出付畿營將校使之領付初到站高陽楊州等邑以爲次次護送之意敢啓傳曰知道
정조 14년
申耆以舟橋司言啓曰舟橋自今日撤排矣各鎭兵船防船以預待將吏沙格使之領還私船出給各其船主浮橋汁物中借用者還送各該營該司貿用者仍屬本司之意敢啓傳曰有司堂上與訓將及惠堂徐有隣出去眼同擧行而昨日召問時已以京外待令將校軍卒船人及各邑監色以下從日字多寡使之成冊修納而不可無施惠之擧以此曉諭渠輩各船還歸日字爲先書入可也
정조 14년
持平李儒修啓曰請大靜縣爲奴罪人金壽賢依律處斷請興陽縣爲奴罪人河翼龍亟令王府設鞫得情快正王法請還寢李魯春絶島安置之命亟令王府設鞫嚴問期於得情請罪人寧鎭亟令王府設鞫嚴問期於得情請逆臣承烈亟正邦刑請驥顯設鞫得情快正王法請翼魯亟令王府設鞫得情施以當律請驥顯弟龜顯亟令王府設鞫嚴問期於得情條辭見上答府曰不允
정조 14년
領敦寧洪樂性箚曰伏以祗謁園寢聖孝克伸回鑾萬安玉體康寧臣民歡忭小大惟均伏念臣之病狀凡百比前秋又不知幾層落下腰脚俱痿行步全廢膈氣頻作劇歇無常常飯之未嘗全宵之失睡已至五箇月矣氣息奄奄頓無陽界上意精神昏昏不省房閨間事兼以眼眚彌劇幾至盲廢以此症形無望於班行周旋通朝之所共知也而今我聖上玉候新瘳之餘百里動駕五日勞攘瞻戀慕慮百倍恒時行幸矣臣子情禮尤不敢偃然床笫切擬舁往郊外祗瞻羽旄以伸犬馬之忱矣膈氣之症又自再昨闖發上衝橫刺勺水不通連晨痛泄昏倒叫楚萬無蠢動之路莫遂耿結之誠伏枕惶隕如添一病臣廢疾經年闕禮之罪不啻山積而狗馬賤疾每每煩瀆尤增死罪不敢自劾者亦已屢矣至於今番之竟阻迎送之班起居之列罪逾著而無所逃矣玆敢哀籲伏乞聖明亟降威罰治臣隳分曠禮之罪以警具僚以安私分千萬幸甚答曰省箚具悉卿懇未參何傷卿其安心勿辭仍傳曰此批答遣史官傳諭
정조 14년
行左承旨李得臣疏曰伏以皇天默祐玉候康復園寢展省鑾蹕穩旋慶溢宗祊歡騰帀域仍伏念臣於昨冬待罪憲職周旋不敏人言屢至驚惶慙恧殆欲無生噫七字刀削賊驥之萬戮猶輕朝野一心婦孺同辭臣亦有秉彝矣其所以沬血張膽寧後於人而當初陳章旣在於凶疏未及見之前翌日出肅差遲於簡通已謹悉之後情雖无妄事涉溺職輕勘之日緩討之斥人固宜其有言臣亦受以爲罪嶺海之請猶屬薄勘而惟我殿下天地於臣父母於臣昭釋備至恩遞繼降雖臣自謀何以加此屛伏荒郊自訟愆尤逢人自汗撫躬先涕不意銀臺特除遽下於此際臣聞命惶惑不覺感淚之被面也臣之逖違天陛亦已久矣頃隨父老之後仰瞻羽旄之美尙且滿心歡喜少慰耿結今於恩召之下何敢爲屢違之計而顧臣所遭有關廉防豈可徒恃寵靈揚揚冒進重犯無忌憚之科哉官職去就初無可論玆敢略入文字仰暴衷懇伏乞聖慈俯賜鑑諒亟削臣職仍治臣罪以爲不職者之戒焉臣無任屛營祈懇之至答曰省疏具悉業已洞悉卿其勿辭行公
정조 14년
副司直金思穆疏曰伏以皇穹眷佑玉候康復祗謁園寢聖孝克伸爭瞻羽旄之美冞切岡陵之祝仍念臣空疎譾劣百無一能不足備數於淸朝器使之末而惟殿下天地於臣父母於臣偏加不世之渥超至亞卿之列內外揚歷已踰涯分頂踵毛髮罔非造化恩山德海猶屬例語臣感恩畏義身非己有生死向前趨走爲恭有除輒膺不敢爲苦辭力免之計而只緣才識莫逮絲毫無補居常悚恧若隕淵谷乃於千萬夢想之外忽伏承秋官陞擢之命臣驚惶震悸五內失守益不知措躬之所也噫六卿之職上應八座是何等地位是何等顯秩苟非年德俱高望實茂著者莫可擬議而若臣則年紀尙淺人望素輕今此廟剡之謬擧聖簡之誤及臣誠惝怳莫省其所以也若其負乘之戒在梁之譏臣旣自知人謂斯何惟我殿下特以臣祖之孫恒軫全保之念恩言鄭重戒飭諄至臣銘鏤心肝夙宵莊誦區區所自勉者惟在於力辭權要棲遲冗散上而不累於聖知下而無忝於家聲從前踐歷尙云濫矣今乃冥升不已更進一步則朝廷之名器緣臣而輕矣謹愼之先規由臣而壞矣此尤臣所大懼也臣自聞新命滿心悸恐歷日靡定官職雖蒙恩遞品秩猶且自如宜卽露章自列以暴肝膈之懇而時値齋日疏籲未徹又當園幸未敢言私雖不得不章皇出肅不稱之實難冒之義不可以時日之稍久晏然承當玆敢略陳血懇仰瀆崇聽伏乞聖慈俯垂諒察亟命收還臣新授資級以重公器以安私分不勝幸甚答曰省疏具悉卿其勿辭行公
정조 14년
刑曹參判金魯永參議李敬一等疏曰伏以臣等卽伏見金浦郡童蒙權彭興閑良金重觀等上言判付下者有權一彦金慶渙等放送之命臣等竊不勝憂慨之至前冬四字刀削也沿邑守令輩視若尋常不爲遮執者萬萬驚駭罪止遞罷已是失刑之大者道臣之刑配鄕色事理當然而此漢輩敢生希覬之心猥煩天聽至請蒙放究厥民習誠極駭惋今此特放之命實是意慮之外此等之類若蒙疎釋則國法將無以得行隄防將至於漸壞誠非細故玆敢聯陳短章仰請收還伏乞特寢權一彦等放送之命仍令臣曹嚴治其猥濫號籲之罪使公法不撓下邑知懼不勝幸甚傳曰上疏還給依下敎卽爲擧行
정조 14년
忠淸監司鄭存中疏曰伏以園寢祗謁聖孝克伸鑾蹕穩旋玉體冞康瞻望羽旄欣忭普切仍念臣冒膺藩寄行將陛辭矣臣父母墳山在於京畿果川地而距大路不過數十里而近玆敢不避猥越援例陳懇伏乞聖慈特許臣赴任之路歷省先壠俾伸至情千萬幸甚答曰省疏具悉卿其依所請歷省焉
정조 14년
應敎鄭萬始副應敎柳文養等箚曰伏以近來科規不嚴奸僞日滋違越干冒之端比比有之而至於拔去儒生金星運趙萬元辛德羽等所犯而極矣今番新邑設科之規必以三邑儒生試取除非籍則準式居則築室者毋得赴擧之意明有先甲之令而惟彼三儒不體慰悅之盛意敢懷希覬之倖望或無籍而冒赴或不居而假托以至於入格呼名之境如渠幺麽豎儒安敢乃爾諫長已請充軍之律可謂準備而只命拔去終靳當律噫罪不可容貸法不可低昻其在信朝令嚴科場之道不容但已臣等謂金星運趙萬元辛德羽等亟施絶島充軍之律宜矣答曰省箚具悉三儒之無籍冒赴焉逭當律而臺批之只令拔去蓋出顧諟科名所請不允
정조 14년
慶尙道儒生進士李述賢金益權幼學李聃運鄭惟德生員崔普行幼學李宇璉康翰雲趙爀然河世璟生員金宗國幼學崔成羽李仁器權濟行進士盧玉幼學趙大璞徐有幹蔣㶅進士柳寅福幼學閔友賢趙相天申海圭生員鄭炅幼學李東馥鄭基周安采重進士金龍翰幼學朴鎭國鄭夏益申宅明張振五生員白兌亨幼學安景曾金瀁精生員金宗駿幼學金宅鎭張思敬蔡思赫生員閔誾幼學權以機南紀漢申海宗趙元爕進士李覲吾幼學全熙迪徐有謙曺有九張宇明李鎭岱朴一寧申學敏李明發生員朴濟寧金良鎭幼學鄭一鏆申相宣金鱗昊田光斗朴弘度申鼎武金星久生員權得仁金宗臣申海觀趙時燮幼學朱南極白斗玉朴師周成世宅曺世衡權濟東趙宅揆都必元崔興東權進復李起發金行九康鶴祚李祥發申鼎周權義度金熙命生員趙相彦柳剛文金相震金相龍幼學張宇光李時馥朴志寧權洛度金熙郁李宜輔申鼎文金光漸權百度金熙澤鄭志彦都宇暻李斗申李宇能南景霽柳光渥申宅東張胤元申日至李宜渙辛光杓鄭載厚權聖周李聲律進士南景宅生員權昌愈鄭夏濟金汝弼申鼎辰權思襄柳晦文權思浹進士金敏源幼學柳光漢李重顯申學重朴漢東申昌道朴宗倫任象坤權宗默申近仁李宜謙申日復任輐申鼎普辛益泰鄭身濟生員李鼎炅幼學金宅久鄭來川李晦样進士李之鼎幼學李牧样李鼎任李國祥生員權履度鄭一銓金熙周李憲錫幼學李鼎漢李憲勳權世度李敬儒李憲純李元祥李鼎燮李宜敏蔣東弼李楨賢黃信行權東箕曺德敏鄭重垕朴之敦南濡萬韓國衡朱學松進士李憲愚南丈萬生員李樹仁黃斛權彦標南景采鄭東弼南大萬幼學辛冕周李堯臣鄭履一李憲矩李憲白南景新崔達邦朱瓚徐五範李梡李樹德任一鐸李憲璣崔達載朴熙白曺孟敏崔承俔柳榮魯崔宗謙李憲履李憲鐸李敍中李養愚生員孫有魯鄭霖鄭灝幼學徐師國柳宗霖趙弘燮李師勛進士孫秉魯李良乙幼學金達敏李鼎鎬朴元吉琴英澤趙命年柳聖愚李奎臣鄭致一崔琇曺明德權昌祚朴漢崇李樹敏生員李弘重幼學李洛範曺顯國李龍運金一精生員朴春培幼學李光益申海玉等疏曰伏以朝家象德之典士林尊賢之道或以學問或以事業或以淸白又或以淵源之所自出雖其崇奬之方不一而皆出於天理之公而民彝之不容已者也本道之慶州府故吏曹判書景節公臣孫仲暾卽中廟朝名臣也自少出入於文忠公金宗直之門得聞爲學之方早登賢科薦入翰苑値燕山朝政昏之時以盡言獲罪酷被拷掠及至丙寅靖國之後始乃起廢登朝歷揚淸顯出試州郡蔚有聲績尙州之民立碑以頌之又立生祠圖畫以祀之其後文莊公臣鄭經世故副提學臣李埈故參判臣金湜撰其事蹟昭載地誌今可按也四典方岳氷蘖自勵累長憲府奸邪屛息及其再掌天曹銓注無偏此則仲暾行事之大槪也中廟乙亥與忠貞公臣金詮文節公臣趙元紀諸人俱以淸白陞秩又於乙酉以都憲疏上五條曰勤學也恤民也崇儉也擇人才也正士習也皆以取法成廟爲請此乃宋臣范祖禹所謂欲法堯舜當法祖宗之意也此皆載於國朝寶鑑及中廟實錄仲暾之淸操直節卽此亦可知矣戊甲士禍之後皆以文字爲戒故雖無遺集之傳於後者而只有誄輓誌銘之稱述備著中宗己丑賜祭文曰夙承庭訓學進行敦又曰律己之學範世之規文正公臣李荇以爲窮理盡性公之學也心淸言直公之行也又曰學篤行修存中發外文翼公臣鄭光弼以爲江海弘量山嶽偉器秉心無累玉壺氷貯又曰淸操已矣醇學無繼故判書臣尹殷輔大提學臣蘇世讓以爲整毅而和端慤而仁民懷其化士遵其訓判書臣申公濟以爲純毅其德淵深其學存中形外發爲事業文節公臣趙元紀景安公臣兪汝霖以爲學臻高明行修淸儉謝絶聲華繩墨自檢故都承旨柳潤德以爲斯文已喪天意難究孰能醫國孰能訓後故判書臣元繼蔡詩曰學臻誠明尋往緖心將淸白繼芳聲左尹臣朴祐詩曰醇儒正學尋遺緖直士高風立俗人其他諸人贊美之語不可盡記此皆當時之名卿碩德必不至阿其所好而親見其德容審察其學行一言一字之褒皆是實際語也此固可以見仲暾之爲人矣又況先正臣文元公李彦迪以妹子自幼受學十二歲從梁山任所十四歲從金海任所十六歲從尙州任所自此勵志聖賢之學卒成東方大儒觀於先正臣文純公李滉文憲公臣奇大升文懿公臣盧守愼所撰文元公之行狀碑文年譜等書無不逐條詳錄而文元公祭仲暾之文則有曰弘大剛毅得之天資德成行尊不假修爲發憤篤學卓然樹立又曰特加矜念誘掖諄切粗識義方皆舅之賜又曰製錦迷方一言求敎語約理盡我病深規奉以周旋庶不失隳仲暾天資之美學問之正薰陶成就之功可見於百載之下矣非仲暾無以成文元而非文元孰知仲暾之有單傳密付也哉金宗直與仲暾之父襄敏公臣昭再同科第爲三十年道義之交故仲暾早歲從遊傳得旨訣修於身而爲窮理盡性之學立於朝而爲律己範世之規則若其治績之循良言議之正直操履之淸白特仲暾之疎節餘事耳其有功於道學有光於斯文爲如何哉此士子之所以景仰而尊慕之不已者也粵在肅廟乙亥道內多士實循公議建宇于東江之上此是仲暾桑梓之鄕而爲平日盤旋嘯詠之地也百年江山遺蹟宛然遠近章甫莫不興起而來謁大小使臣亦皆致敬而盡禮則多士尊賢之道可謂至矣盡矣第惟璇額未頒殆與鄕祠無別使名賢妥靈之所不免有欠闕之典非但一道人士之所共慨然至於邑宰道臣亦皆歎惜之不已則此可見公議之所在輿情之所同而事體至重嚴猥不敢請以至于今泯泯則此固臣等之恥而亦豈非聖世之闕典耶臣等竊伏見殿下臨御以來尤眷眷於興學之方凡可以尙斯文而慰士望者無不畢擧而快施如善山之洛峯尙州之白玉洞皆有近年特許之恩則惟此高才正學如仲暾望重斯文如仲暾又有淸白之操名節之高而百年尊奉之地尙未蒙一體宣賜之恩此臣等所以裹足而來伏閤而請者也若使諸賢臣所述文字一經澄覽於燕閒之暇則華額之降不待臣等寂寥之言伏乞聖明亟賜覽察特命該司爰擧頒額之典一以光斯文一以慰士望則其於聖朝興學象賢之方豈不休哉豈不盛哉答曰省疏具悉除非若西磵之祠翼成之院拔例宣額之擧豈可輕議爾等退修學業
정조 14년
全羅道儒生幼學朴泰奎閔鎭邦朴必潤韓東楨崔鎭夏朴壽民進士柳光烈閔令儒幼學李興圭韓東顯金樂鋌李基錫安翊鄭榕進士崔溟翼韓弘德尹致鼎幼學李可春崔喆賢愼祗顯許槶金彦郁金樂敎丁復爀崔與吉進士張景觀趙英祚幼學盧穉李五圭盧廷圭李檣進士金挺澤柳奎運幼學黃得中楊達五朴文可安衡七趙潑進士辛性修幼學朴采興鄭永祚柳格金敬澈韓東煥孫光翼崔慶國呂先孝金景曄金舜元具憲洪景臣李宗臣宋奎爀全道臣金魯喆朴弼燦許枳李晩沆梁允行朴世九洪樂河宋昌實洪允緘李基顯朴彦厚尹朝升進士洪允升郭璨幼學尹邦煥李完德李章華進士楊宗楷楊善泰幼學薛匡輔薛匡謨楊宗世柳世和柳世輔權舜輔尹泰爀柳東煥韓啓一李大源李得源柳奎鎭安觀鉉安孝天安孝達柳道源趙璘金相坤趙玾高相謙李元錫崔應龜鄭萬祚全光烈姜之八韓範泰金繼祖柳相五蘇翊文吳珽吳璘徐繼祖吳大來柳述金思喆林光斗吳琓李基八徐繼述朴漢臣黃曇黃沃土李秉直宋光休宋有孫進士崔祥翼幼學崔運衡李光日權斗彦黃泰鎭柳經德鄭亨文李顯祚黃垈宋必休高挺岳奇商泰朴之源高挺忠進士朴夏鎭幼學高挺昌金致玉安命宅柳德文林守成鄭浻羅漢五羅學臣李洙進李鎭萬吳挺鵬奇宗奭進士南彦夏幼學金喆臣李坤林成鎭金慶國林衡鎭鄭明龜李喆恒金慶達申永權尹爀采李達恒李基享任泓梁潗徐粹陽宋得弼李在畿申悅權金邦鎭崔就東洪樂敍宋淑柳希潛李益福尹勉殷安昌漢尹就茂梁達漢愼思謙鄭觀玉李宅垕柳震喆朴宗憲梁喆漢安昌信柳震和李敬祚進士鄭忠煥幼學李光稷朴采興鄭載夏金恒吉安復宅曺永勳李文源李仁協林錫基朴來興進士金性連幼學朴再興宋持敬柳載榮宋持鑑高喆彦進士權衍幼學李廷發權萬重具之鉉李廷瑞進士李文彦幼學李相稷朴致福宋宗偉白師孟李汝樂柳最吉白東休李敬萬羅星煥李東龜李永萬姜弼成柳輝南柳恒儉權衡彦進士崔命岳幼學崔鍾運金台旭權仲彦宋文德李時晦宋文八柳頤性李聖淵趙宗喆羅漢明趙龍化羅漢童宋顯基李遴金光淵李東昇金疇錫金鍾大鄭元迪金漢基宋會奎任恒鎭李𢜬李登榮許杰蔡守恭宋履吉柳益運金龍壽進士崔甲延幼學金履澤柳光憲李文吾高善謙閔濡成漢祚李世聃閔鎭大李世明朴宗允李敬緝邊檍進士朴纘爀李基周幼學吳明源李基孝申命祿進士曺翊鉉李義坤李惟根等疏曰伏以崇道學所以倡後人也奬忠節所以勸來世也肆我聖朝尤以是以爲重苟有其人可崇而可奬者則不以曠世而沒其名異代而泯其跡必建祠而尊奉焉宣額而表章焉凡在瞻聆孰不欽仰而或不無未遑之歎則玆豈非淸朝之闕典而士林之缺望者耶臣等之道內扶安縣有道東書院卽麗朝文貞公金坵俎豆之所也此已創建於皇明嘉靖甲午而至于先朝丙午乃以贈領議政忠正公臣洪翼漢追配焉蓋以文貞公講學之鄕而杖屨之所憩也忠正公佩符之邑而遺愛之所寓也然則本縣之置是院者豈等閑祭社之比哉臣等請擧其人道學忠節之盛而後及恩額之請可乎坵之道學文章輝映簡冊而平章功業卽其餘事蓋當勝國之際文敎未敷異端肆行斯人獨能扶正斥邪溯源於洙泗尋緖於洛閩扛夯斯文丕闡正學蔚然爲百世師表而伊時佛法寢盛擧國崇信權臣崔沆請跋圓覺經坵守正不撓詩以譏斥沆乃銜之終至左遷於濟州通判及爲吏部典書而胡元使价之出來也亂臣康允紹亦以胡服自比客使而見王不拜故坵劾之以夷狄之道此乃春秋攘夷之義也其時象胥微賤語多詿誤故特爲建議遂置通文館以文官明習漢語至今流傳此亦用夏變夷之道也羅濟以來未有學校坵於赴元之行模來華制及其子承印按撫江陵也使之設校宮於本府花浮山下一邑章甫有所依歸而伊後文成公安裕又倣華制賁我東邦聖廟黌堂遍於列邑此則自坵而發軔者也晩與學徒退居海上講明道學討論性理而憂道失傳嘗著傳衣鉢啓以謝金仁鏡其所以繼往開來者尤豈不猗歟盛哉是以先正臣文成公李珥稱其累善積功顯顯淸譽文正公臣宋時烈贊以名賢著於碑文且有故贊成臣蘇世讓故大司諫臣奇大升俱以爲文章德行顯於世惟彼諸賢亦豈阿好於麗代之人而若是讚美乎蓋其好懿之性出於秉彝而然矣至若忠正公臣洪翼漢卽三學士之一而大明之忠臣我東之烈士其節義炳烺日星昭垂臣等不必更加論列而特以邑侯之故竝侑於是院者亦豈偶然哉彼以道學此以忠節且以進士臣崔秀孫之學行卓異爲世所宗同享一院必祀百世則賜以嘉額固宜也非僭也或者謂以人是前朝旣久且遠則今日未易擬議噫是有不然者夫聖世之彰善褒節必以事關本朝則是武王不必式商客之閭宋朝不必額李渤之院矣今我聖明臨御闕典盡修而向於甲辰已以忠靖公禹玄寶追享于崧陽書院此豈非麗朝之侍中乎況且道東之祠非坵之獨享竝與翼漢秀孫而揭虔則在朝家崇奬之方恐未必靳額於是而姑未之遑耳臣等何敢以跡俱疎逖事已久遠而不爲之仰叫於天閽以冀宣額之典乎伏願聖上特察金坵之道學洪翼漢之忠節及崔秀孫之學問聯享斯院迥出尋常亟賜額號以光斯文則後學可倡也來世可勸也起曠感於永世樹風聲於無窮微斯人誰歟臣等不避猥越相率陳章而自春徂冬尙未登徹玆敢呼籲惟聖明垂察焉答曰省疏具悉疊額旣有先朝禁令爾等退修學業
정조 14년
慶尙道儒生幼學蔡思玄朴思良崔九錫徐光涑曺復龍生員朴光輔幼學李德和吳淑麟生員朴春培幼學任益輔李祥發申木仁李宜明生員申鼎辰幼學朴忠翊任鼎輔具東運南正宅吳光國進士李述賢幼學權顯仁金養心朴啓祥朴宗源生員金誠應幼學洪周八洪昌運金光潑曺景稷生員金陽晉幼學金光斗楊大源洪宅厚申泓朴胤儉生員權得仁幼學郭元澤崔興玉蔡時淵趙天慶朴光普生員金宗軾李益中李能鎭幼學徐昌信李榮弼朴尙敦李必和尹砥國宋啓河鄭張宅濂呂宜秀李道垕張敬邦裵萬元李師倫呂天行生員李樹仁孫星說幼學李憲奎朴存周李元述金宅鎭李漢祥黃瑞鱗李樹國權東亨申光洛曺景玉洪震光金光漢朴斗光朴斗應申𣊪朴胤沃蔡時澤李宗表朴南樞金世光沈一海朴春元南坖閔應賢鄭以李衡國朴永禧趙振玉徐涑陳聖裕朴慶喆權尙喆裵萬綏朴晉禧蔡師規孫繼九朴南植李柱國朴性眞李奎運柳遇陽權慶煥張敬立李龍垕呂宜剛李敏謙李鼎震朴性純李洛祥張直矩裵萬表李憲參申命仁李宜輔洪宅坤李峻發朴宗倫徐命說李鵬祥金會光李胤祥洪思赫申相景進士李得和幼學朴思儉李象烈崔棠朴宗文洪洛宗張伯燮蔡汶範崔道燦安如衡洪致一朴潤德張建杓白尙殷李烜金思復金玉衡朴光臣申維穆李觀吉朴宗德金垽孫性魯李師一金再鳴孫基孝李龍弼朴必勤徐禹復李漢宗具東昌朴昌德孫載東曺晦文柳宗權朴良輔吳命賢朴啓春曺國文安載重孫海龍朴理源蔡師穆申潤和鄭道權李仁煥洪漢機韓錫柱趙聖奎朴光貞蔡時元文應奎徐道瑀鄭成權孫慶一趙廷翊曺尙振金𣊪黃潤九李國祥曺有龍金光淵朴重赫都鎭綏孫錫奎朴世基金達遠進士黃磻老生員李之權幼學申弘佐張大用金尙鎰張振漢金銈朴聖基張宇光金光㶐曺學龍林之幹申鼎夏朴祥五金養誠洪啓運李輔样南李萬運陳有一張敬震曺仁敬朴斗衡張守忠金久光洪道樞朴必龍崔爾泰李賢吉李樹德徐時復朴基賢曺友敬安景商鄭海俊蔡明鼎李弘儉孫覺東李洪鎭朴宗光李漢宗孫希魯朴春貞李重翰金宗訥朴重枰李仁宬具東薰金馹光朴南運柳宗秀朴必廉李漢謨張建初權德煥李泗範洪致潤張光祖朴鼎璇李之發朴南珌金敬光申龍燦金宗璞洪履宗曺龍協生員黃莘老進士鄭述蔡蓍幹幼學柳栻南漢宗洪宗漢姜世白蔡蓍錫進士權思襄幼學李敬儒柳星春生員蔡蓍崇幼學趙性然黃鶴老生員金圭李永運幼學金熙周進士鄭泰膺李德遠幼學姜壽南進士朴齊寧權鼎三幼學申思儉生員李克祿進士李昌璉幼學愼道濟河晉沃進士崔演重等疏曰伏以古今名賢其道德足以表準百世功業有以經濟一代而蓍龜乎王家山斗乎士林則章甫必爲之建祠而俎豆之朝廷必爲之宣額而崇奬之此斯文之盛事朝家之美典也若我世宗朝名相文敬公臣許稠卽王家之蓍龜士林之山斗而其經濟之功表準之德亶合俎豆之報宜蒙崇奬之典而道內河陽縣琴湖書院卽其尸祝之所也百年遺祠雖伸士林尊慕之誠二字華額尙遲朝家崇報之典斯豈非昭代之闕章多士之觖望乎粵昔太宗大王下敎若曰斯人眞宰相也又嘗手拄其肩曰此予柱石時稠未至大官而聖主知人之明已許經邦之器逮夫作相之後與翼成公臣黃喜同時竝陞協贊熙運以鑄我東方堯舜之治其豐功偉烈布在國乘照人耳目迄今四百年尙論國朝賢相者必曰黃許蓋其道德事業輝映炳爀固無容一二枚說者而臣等請試擧其大略而陳之稠以安文成公裕之外孫學有淵源躬探性理力學實踐扁其室曰敬庵鷄鳴正衣日誦庸學嘗夜兀坐儼若泥塑偸兒入室若不都聞良久家人乃覺頗恨之稠笑曰賊之有甚於此者來戰於心何暇警外賊此蓋稠爲己實地之工而若其發之於謨猷措之於經濟則有若撰輯五禮儀而制度大明著定經濟六典而損益得宜論百官喪制之禮則倡行服縗陪祭而天使欽歎革科場詞華之弊則請行講經取士而經學丕闡定男女之服色表貴賤也嚴上下之名分杜凌犯也時襲麗季喪祭皆尙浮屠而獨依朱文公家禮異敎遂息其在成均釐正釋奠儀式而刊布中外祀典始明請從祀董江都黜楊雄享而士趨以正立四學建鄕塾而儒化大行凡係祖廟禮樂士庶喪祭斟酌古今悉加撰定此其事業道學之大綱而最著者也其他黼黻弘猷羽翼斯文者固不可殫記而先正臣趙光祖曰警止心賊篤於克己學者所當法文貞公臣金堉撰海東名臣錄曰許公之學沿洙泗泝濂洛歷事四朝憂國如家故名臣徐居正筆苑雜紀曰許文敬廉淸公直動慕聖賢其時集賢殿學士南秀文銘其墓曰騁軌閩洛振策鄒魯故名臣金宗直有曰文敬爲法較若劃一文正公臣許穆有曰庶政咸擧黎民樂業此皆本之道德學問而發爲治平事業者有如是矣是以生而錄佐理之勳侈几杖之錫歿而配廟庭之享膺淸白之選至於太常易名又得道德博聞合善令典之諡暨夫家庭餘訓其子貞簡公臣詡以顧命重宰立慬於端廟癸酉其孫修撰臣慥以集賢舊僚殉身於光廟丙子又其後孫三世旌孝其扶植倫綱增光家國此豈非道德忠孝之有所受而然耶噫許稠道德勳業如彼其卓卓而尸祝之所不在他處只有琴湖一院亦未蒙宣額之恩此豈非士林之所慨歎而亦豈非朝家之一欠典乎臣等相率齎咨謀所以一叫天閽以伸百年抑鬱之情者久矣近者竊伏聞翼成公臣黃喜尙州院宇因道儒疏請卽降賜額之命夫黃許一體也今於一體之臣宜不當有異而矧玆河陽縣乃是稠貫鄕而爲平生杖屨之所則士林虔奉之所以必於此而朝家宣額之典似亦不可已也臣等玆敢千里裹足齊聲仰籲伏乞聖明亟命有司特頒恩額以幸斯文以光聖德不勝萬幸答曰省疏具悉黃翼成許文敬一體相業塗人耳目祠院之尙無扁號可謂欠事況年前旣許於翼成之院今於文敬何可一許一靳乎所請依施
정조 14년
京畿道坡州儒生幼學鄭在簡安宗林柳元培李光峻黃量源黃銓鄭商霖辛師魯朴藎源李纘彬尹宅厚生員黃冕源幼學沈壽海李慶鳳鄭德霖黃垽柳輝晉金樂朋趙心鎭尹相殷南宮灼沈周賢黃宅貞任勮李商尹尹健李搏海張志默成命柱南宮濡李寅挺趙逸鎭曺允烈李濯辛泰三趙潚金樂一朴孝源金海老李瀹沈義源趙漢鎭申思復安懋尹憲肅沈履源權技曺元振申思翊盧聖運成思中韓台鉉李得勳趙沇尹敬厚金用勳曺允升李衡中韓灘洪柳光涑李好敦辛師點李暄李衡保李晦彬南宮暾尹基肅黃瑬辛師禧黃錫圭韓若洪愼駿錫兪冕柱趙道鎭尹喆厚李昉彬韓禹鉉柳熻朴薰源李根安允萬黃瀍李得烈黃𡊠曺允熟趙淨金行遠安植成文柱李昕尹宅莘沈台賢李密鄭遂能沈復賢朴思欽趙洽金景勳南宮樑安後泰金處淳黃錫三李洽辛師蘷李源啓沈潑李禮彬辛師善金樂善安光宙黃圾柳勉培黃壧沈器賢沈鎭李衡老李賢耉高普天李彝疇安世運李潤九宋履夏李瀅李聖文李尙儉兪重李爕李益新李德喆李基彦尹之行邊光文李養老李聲玉李潤玉李奎會李光獜宋顯祥黃彬生員鄭日泰幼學朴頤欽李耉老鄭日燁丁載熙尹濟仁李光峻黃仁熟黃默柳冉李學宗李榮鼎柳坊安宗文柳潤金述魯柳垽安宗一魚錫一崔禹錫朴善欽李良輔李塾朴天淳趙銓李箕述李漢甲高克成金載敏李溟金載彦尹亨輔安廷煥李䎘鄭思霖李熙采金載興洪述仁鄭遂泰李澤龍辛師孟李性達韓潝南宮豪朴葂源李時彬黃松老辛師寧申馣辛漢羽等疏曰伏以崇儒重道帝王之盛典修廢補闕昭代之美規吾東方前後儒賢之設祠躋享在在相望或因道德之相沕卽其祠而竝禋焉或因士林之疏籲新厥廟而別饗之聳八方之觀聽樹一代之風聲寔惟我列聖朝尊賢衛道扶植斯文之盛德美意也今殿下以堯舜之聖懋周孔之學孜孜廈氊不讀非聖賢之書念念羹墻克盡善繼述之道凡所以表章吾道尊崇先賢之方一心做去靡不用極萬代文治實本於此環東土冠儒服儒者莫不蹈舞作興喜見儒敎之丕闡曷不休哉曷不盛哉仍竊伏念臣等所居之地卽畿內坡州而至今鄕塾之間猶知孝悌忠信之爲良知茶飯者實賴於先正臣忠肅公白仁傑文成公李珥文簡公成渾三先生之道德行誼爲世標準薰陶瀜液入人者深故耳惟此三賢竝生一世初旣遭遇穆陵同心協力克贊文明之休治晩乃退居鄕里講學論道遠紹靜退之遺緖則洪功偉德非比於鄕先生祭社之義也明矣及夫旣歿之後各設數間之廟以專崇奉之禮忠肅俎豆之所則昔在仁廟戊辰創建於月籠山東休巖之下世所謂書院村者此實忠肅休退後考槃之地而屋後一巨巖屹然如碩人抱笏狀有壁立千仞之像忠肅取以爲號故卽此地而建其祠文成則累世墳塋在於紫雲山下文簡則一生棲息卽是坡山村中各就杖屨逍遙之地以盡揭虔尊祀之道而棟宇旣建之後一番士流間生新議以爲聽松休菴栗谷牛溪四先生德業之盛同鄕竝出事旣不偶一祠合享於禮則然遂占本州之中虎溪一區營立祠院以爲四先生祠版次第奉安之計故遂撤月籠之役移成虎溪之院聽松卽成渾考守琛之號而栗谷牛溪卽李珥成渾之號也伊時文成忠肅則合享於虎溪書院至若成先正父子祠版則子孫之議以爲坡山卽杖屨所也不可移奉於他處因此果未竝享矣年久之後虎溪院字未免頹圮則士論又以爲四賢旣未同祭則無寧各就於舊址文成位版則遷奉於紫雲之祠忠肅則禮當移還於月籠舊基而只緣事力之未逮遽難兩院之竝修姑且權奉於坡山院中遂與聽松東西對座以成賓主之位此乃先正臣文正公宋時烈所定之禮也大抵白先正之初享於虎溪栗谷之祠後移於坡山聽牛之院者雖不害爲鄕賢同祭之義若比於紫坡兩院之各就舊居獨專其尊則不能無歉而月籠舊祠久未重建先生位版寄人祠屋士論之嗟菀已無可言斯文之欠典尤當如何向在乙巳成文貞之弟節孝守琛之追配坡院也其新享序列當在聽松之次而及其位版排奉之際乃躋節孝於忠肅之上倒置賓主師友之座而不遵文正所定之禮故臣等疏請釐正未蒙允可臣等於是乎各盡心力略聚材具遂就月峯下向所謂書院村之古基仍用舊日礎甓建立數間屋子先生祠版將爲移奉一以伸坡院失位之嫌一以倣舊居專奉之例而不敢擅便呈書春曹則春曹以坡院位次旣有違於尤翁定禮則拓舊址建新宇以爲移奉之擧者在祠典無疊設之嫌在位次無掣礙之端揆以事面誠極穩當爲題噫臣等之受賜於三賢景仰於三賢初無彼此深淺之別而珥與渾則院宇各設禮貌罔缺仁傑則尙無數椽專享之所有乖一體尊事之道此固百年之闕章久菀多士之輿情則今當祠屋之成其所崇奉之典豈與紫院坡廟少有異同乎第書院之禁自有朝令其所設禁也不可曰疊設也新創也至若臣等所建之祠卽是百年前已始之役則固不可以新創論也又無旁近邑妥侑之所則亦不可以疊設言也又況牲牢之賜給結卜之折受生徒之定額已蒙列聖朝恩典與他賜額院無異則朝家之已許院享不啻較然明甚而向因屋宇之未就尙稽恩額之誕頒臣等抑菀之歎容有極乎玆敢不避猥越裹足聯籲伏乞聖明俯賜鑑諒亟命有司之臣特宣二字之額以幸斯文以副輿望千萬祈懇之至答曰省疏具悉重建非新創合享何遽分設而位次又豈可輕先擅換乎一則違已頒之受敎一則非已定之正論院宇之擅改兩院儒事俱犯汰哉之科當該首倡儒生竝停擧忠肅公白仁傑依前合享位次從舊爾等退修學業
정조 14년
敎忠淸監司鄭存中書王若曰纔晉秩於貳卿政紆眷想施觀風於一路爰責分釐勉憚卿方面之才用副予簡心之意永念湖西一道實是海東重藩山川綰穀二南舟車交輳疆域咽喉三輔冠蓋相望關防星羅若唐之江淮保障絃誦日聞在宋則閩洛淵源其大餘五十州素稱難治之地爲弊非一二計誰是得重之人惟卿奕世簪纓傳家操履少日屈首於蔭路幾多朱墨之棲遲晩歲策名於公車仍躋緋玉之華顯歷近密而屢長諫席已知乃持心之規由分司而特超卿班蓋出予記舊之念從前聲績之最著自是老練之才顧今望實之益隆合試盤錯之器玆授卿忠淸道觀察使兼兵馬水軍節度使巡察使公州牧使卿其祗服寵命毋替遠猷恤煢獨而抑毫强寬猛貴得中適勸廉平而懲貪虐黜陟務在公明農桑則勸課惟勤勿以樂歲而少緩民事器械則簡練是勉勿以平時而或忽戎機若論安民之方固知綜理有素至如憚壓之擧益思威重自持自餘稟裁率循常典於戲體予丹綸之申懇往其欽哉憐卿蒼髪之已疎行且召矣
정조 14년
庚戌二月十三日辰時上御重熙堂右副承旨入侍時右副承旨申耆假注書鄭文始記注官金鳳顯記事官金祖淳以次進伏訖上命書傳敎曰隨駕兼內吹依例施賞又命書傳敎曰擊錚供辭刑曹則令次堂今日捧入京畿則果川廣州地方則道伯今日內捧入水原地方則以其程途之稍遠已令地方官捧供直狀啓使之定式此意知悉定式擧行事分付畿營又命書傳敎曰昨見上言一張卽水原民而頗有語及本倅者一曰雇價之不厚也二曰民隱之不察也顧價優給旣有飭敎民隱軫念何待渠言毋論本事之虛實以邑民告官長民習萬萬痛惡朝家雖不明見萬里本地方守令之事小民之弊寧或泛忽乎大抵此路一開大關風化原上言封送卿其捉來重治以礪民俗事下諭于京畿監司又命書傳敎曰昨因上言判下已料其廟堂之不善擧行問于本司果然大抵舊還之分數徵捧徒滋奸僞之容間而以存羊之義雖不得不許施若就最久條渾捧則其弊爲尤甚近年特軫是弊每於諸道分俵之時必以最近年條收捧措辭行會之意已有年前筵敎則昨年舊還分排不言最近二字以致諸道之復襲舊例此等事不能事事致煩提敎有司之責固如是乎當該發關有司堂上從重推考藩任遞歸未久則筵敎之未及聞知猶或無怪而首有司之不卽提醒僚堂難免其責亦爲推考自今更爲定式舊還之分排或無廟堂知委皆以最近年條爲之事行會諸道仍令各該地方官曉諭民人俾各知之無或有混納之弊廟堂發關時亦必枚擧措辭事嚴飭有司堂上仍命退承史以次退出
정조 14년
庚戌二月十三日午時上御重熙堂左副承旨入侍時左副承旨趙衍德假注書李運行記注官金鳳顯記事官金祖淳以次進伏訖上曰上假注書事變假注書俱爲入來乎衍德曰入來矣上曰廳注書出去同爲入來賤臣承命出與上假注書李瑞朝事變假注書吳聖根偕入進伏上曰上假注書進前仍問曰爾之所做科工幾許瑞朝曰賦表策若干做得矣上曰以爾年過六十今日政特爲郞署調用爾其知悉命先退上曰事變注書進前仍問曰爾則科工做得幾許聖根曰賦表則有若干工而策則曾未做得矣又命先退仍命書傳敎曰新榜中李瑞朝年過六十例出六品今日政郞署一體調用時無現窠兩司中在外人許遞其代差出待下批牌招一體署經又命書傳敎曰左承旨批下牌招察任又命書傳敎曰朝廷之上體例爲重近來百隷怠慢取便成習便服赴公猶此申禁況堂上堂下有實軍職者以便服祗迎作一謬例視以爲應事事之駭然莫此爲甚旣往雖不追勘此後自政府各別嚴飭隨現論勘至於抄啓文臣無非新進年少之人則其所小心宜倍他人況皆有軍銜罷散者亦皆權付則豈敢以平服祗迎舊選文臣之如許犯科曾有處分則渠輩尤豈可更犯以抄啓文臣便服祗迎之人令該房査出竝令該府拿問處之以懲日後又命書傳敎曰昨於杻峴見一泥首伏在田間者意謂鄕谷人士不識祗迎規例云而駕過之後猶以爲訝問于承宣對以前右相大抵向來事無論本心之如何在他大臣則豈必如是迫切而以前右相之故責備過重以彼恩遇有此事端則處分非重伊輕況今爲月稍久情理自異而其在敬禮與體諒之道不可一味任置前右議政金鍾秀敍用大臣置處政事當日爲之命退承史以次退出
정조 14년
庚戌二月十三日初更上御重熙堂坐直承旨入侍時同副承旨金履翼假注書李運行記注官趙慶遠金鳳顯以次進伏訖上曰軍士房承旨入侍慶遠承命出與軍士房承旨申耆偕入進伏上命耆讀儒疏訖命書批答命退承史以次退出
정조 14년
行都承旨金憙坐左承旨李祖承坐直右承旨趙衍德坐直左副承旨徐郁修坐右副承旨申耆坐同副承旨金履翼式暇注書徐有聞病一員未差假注書南履翼仕趙台榮仕直事變假注書韓翼鎭仕
정조 14년
傳于金憙曰都承旨馳詣宗廟景慕宮奉審摘奸以來
정조 14년
傳于申耆曰傳香承旨馳詣弘陵奉審摘奸局內諸陵一體奉審以來
정조 14년
金憙啓曰左副承旨權裕今日不爲仕進卽爲牌招何如傳曰允
정조 14년
以左副承旨權裕牌不進罷職傳旨傳于申耆曰聞有實𧏮許遞前望單子入之待下批牌招察任
정조 14년
承旨前望單子入之徐郁修落點
정조 14년
傳于金憙曰下直守令入侍
정조 14년
以承旨房望傳于李祖承曰仍
정조 14년
假注書李運行陞六代以南履翼爲假注書
정조 14년
假注書李瑞朝陞六代以趙台榮爲假注書
정조 14년
傳于申耆曰當該注書拿處
정조 14년
事變假注書李履熙有頉代以洪樂敏爲事變假注書
정조 14년
事變假注書洪樂敏在外代以韓翼鎭爲事變假注書
정조 14년
傳于金憙曰左承旨入侍
정조 14년
以京畿監司啓本价川居洪福良擊錚辭緣判付內如許獄案曾所罕見兺不喩渠之情境想來不覺慘惻朝家之方伯俾掌敦俗之責是隱則成獄之前理宜敬愼具案之後尤合審察而卽此除良三度告訴輒題退字者前伯事殊甚未安而纔因他事已有處分雖不更勘前此似此之獄必加致意除非用意絶惡者多傅生科蓋出於償命不足以洩冤故也時道伯多年司寇屢當錄囚朝家本意想已諦悉至於此獄反覆看過決知其不當錄啓不當償命亦不必行査待査本處斷況旀事理較然之外證者之招足作左契由前由後豈或持疑洪福良父特爲參酌放送而死出於匪意渠是家夫平日之夫酗妻鬨轉釀葛藤之端亦不可謂全無罪過令道伯嚴刑一次爲旀福良段處變得宜原情文辭不似鄕曲賤民所能爲極爲嘉尙亦令道伯別爲施賞以示朝家敦俗之意初覆檢官如無一言論理亦不可無飭道伯相考原案狀聞事分付爲良如敎
정조 14년
以京畿監司啓本遂安居李春植擊錚辭緣判付內以此捧招謄關該道令道伯詳考文案親査或直爲論理間具意見狀聞事分付爲良如敎
정조 14년
以京畿監司啓本興陽居申得權擊錚辭緣判付內近來似此上言率多虛詤而觀此原情奸吏之容奸決是常習該倅之擧措誠有是也萬萬駭怪令道伯除尋常親執詳査狀聞事分付爲良如敎
정조 14년
以原春監司狀啓西北流民之願還故土者姓名居住開錄事傳于申耆曰嚴飭善爲護送俾無始勤終怠之歎事回諭于東伯亦爲下諭于畿伯湖西則尙無一言何也自處以已遞如是泛忽乎此意下諭
정조 14년
以水原府使狀啓園軍李成根決杖放送事傳于李祖承曰李成根豈可杖治而已乎卿之柔善每若此此後少加剛果事回諭于水原府使
정조 14년
傳于李祖承曰昨筵誤奏當該承旨推考
정조 14년
兵曹口傳政事副司果單朴崙壽
정조 14년
兵曹以任嵂爲禁軍別將白東俊爲訓鍊都監中軍
정조 14년
傳于李祖承曰坐直承旨入侍
정조 14년
以禁府都囚徒傳于李祖承曰李謙彬李熽考律草記勘放宋祥濂張錫胤李相璜尹永僖沈象奎金履喬沈能迪安廷善李東冕金羲淳丁若鏞尹光顔徐有聞放
정조 14년
持平柳畊李儒修啓曰臣等庸愚譾劣耳目之任自知不稱而署經有命天牌儼臨臣等他不暇顧章皇出肅矣昨伏見傳敎下者以抄啓文臣便服祗迎事誨責截嚴至有査問拿處之命臣等於伊日適在見職未肅之前只循常例便服祗迎名忝抄啓身自犯科則豈可以職名之有異晏然獨逭也哉臣等滿心惶忸無地自容而昨緣日暮今始來避所失尤大以此情踪其何敢一刻蹲冒於臺次乎請命遞斥臣等之職答曰與已肅拜稍間勿辭亦勿退待
정조 14년
申耆以備邊司言啓曰本司有司堂上有闕代行漢城府判尹李文源行副司直金思穆差下使之察任何如傳曰允
정조 14년
申耆以備邊司言啓曰卽見長湍民人禹沈孫等上言則以爲本府上下道兩面皆是濱海瀉鹵之地水道變易滄桑變遷民不能聊生故己卯年一竝改量除汰無土之稅俾免流散之患伊後三十餘年水道之衝射日以益甚改量田畓中永無形止者爲六十餘結土地減縮如是無量而秋來徵稅依舊自在畢竟隣族之弊將使附近面里亦不得支保已成波浪者頉給永災稍存形止隨起隨稅俾無白地收稅爲辭而有論理草記之命矣果如所訴則宜有白徵之冤改量大政不可輕議査陳釐正在所不已且三十年之間水道衝射則此邊雖有浦落彼邊必有泥生詳加査實則庶幾墾頉之相當以此分付道臣令地方官躬行踏驗査櫛報來後稟處何如傳曰允